คือมีพศพกับแฟนวันศุกร์ แล้วไม่ได้ใส่ถุง (3รอบ) เสร็จนอก(ไม่ได้กินยาคุม21/28 และยาคุมฉุกเฉิน) แล้ววันจันทร์มีพศพกันอีกรอบ แต่มีเลือดออกมาจากอวัยวะเพศผู้หญิง (ไม่เยอะมาก) เลือดที่ออกมาคือเลือกอะไรหรอ มีโอกาสท้องไหมคะ
สวัสดีค่ะ การมีเพศสัมพันธ์โดยไม่ได้ป้องกันด้วยถุงยางอนามัยหรือการใช้ยาคุมกำเนิดชนิดใดๆเลยนั้น มีโอกาสตั้งครรภ์ได้สูง แม้จะยังไม่มีการหลั่งน้ำอสุจิในตอนสุดท้ายก็ตาม โดยโอกาสยังมีอยู่ได้ 4-20%การมีเลือดออกจากอวัยวะเพศหญิงที่ไม่ใช่รอบเดือน อาจมีสาเหตุมาได้จาก สาเหตุที่เกี่ยวกับภาวะแทรกซ้อนของการตั้งครรภ์ หรือไม่เกี่ยวกับการตั้งครรภ์เช่นมีแผล มีเนื้องอก หรือมีการติดเชื้อของช่องคลอด ปากมดลูก หรือมดลูกจากที่กล่าวมา มีโอกาสตั้งครรภ์ได้ ถ้ากังวลใจ หรือมีเลือดออกผิดปกติ ควรยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาหรือมีเลือดออกผิดปกติต่อเนื่อง ควรไปยืนยันผลที่รพ.และหาสาเหตุต่อไป